b"\n_START_ARTICLE_\nRaval de la Bisbal de Guissona\n_START_SECTION_\nDescripci\xc3\xb3\n_START_PARAGRAPH_\nCarrer delimitat per una banda per l'encreuament entre el C/ Pere Castell\xc3\xb3 i el C/ Raval Coma i el C/ Traspalau i la placeta de Sant Roc per l'altra. \xc3\x89s un raval que antigament es trobava fora del per\xc3\xadmetre de muralles i en el qual trobem l'antic Convent i l'Esgl\xc3\xa9sia de Sta. M\xc3\xb2nica. Es va comen\xc3\xa7ar a urbanitzar a finals dels segle XIX; fins aquell moment nom\xc3\xa9s havia estat un espai de tr\xc3\xa0nsit on desembocaven els garatges de les cases del C/ Bisbal. Es troba obert al tr\xc3\xa0nsit i \xc3\xa9s un carrer molt concorregut, ja que ressegueix el per\xc3\xadmetre del nucli per a vianants de Guissona, on es troben la majoria de comer\xc3\xa7os. En aquest raval trobem molts edificis de prinicpis del segle XX, amb elements clarament modernistes. La majoria de les cases s\xc3\xb3n de tres plantes i generalment molt estretes."